Hrdinovia

Hrdinovia je názov amerického dramatického seriálu, ktorý mal svoju premiéru 25. septembra 2006 na americkej televíznej stanici NBC, na Slovensku sa vysielal od 30. júna 2008 na Markíze. Jeho tvorcom je Tim Kring. Prvý diel sledovalo v USA rekordných 14 miliónov divákov. Už po odvysielaní prvých piatich dielov sa seriálu podarilo dostať na prvé miesto v rebríčku najobľúbenejších amerických seriálov. Druhá séria zaznamenala 15 % pokles sledovanosti (odišlo niekoľko scenáristov a následne vypukol štrajk odborov scenáristov).

 O seriáli 
Bližšie informácie na Zoznam častí seriálu Hrdinovia

Seriál Hrdinovia rozpráva príbeh rôznych ľudí, ktorí "si mysleli, že sú ako ostatní... až kým sa neprebudili s nadprirodzenými schopnosťami", medzi ktoré patrí telepatia, schopnosť cestovať v čase a priestore, schopnosť lietať a regenerovať zranenia svojho tela (aj smrteľné). Títo ľudia si čoskoro uvedomia, že ich skutočnou úlohou je zabrániť blížiacej sa katastrofe v New Yorku a zachrániť ľudstvo.

Medzi týchto superhrdinov patrí 30 ročný Peter Petrelli, ktorý zisťuje, že dokáže prevziať schopnosti iných, jeho brat Nathan Petrelli, ktorý môže lietať, Isaac Mendez, 28 ročný narkoman, ktorý keď je nadrogovaný má schopnosť namalovať obrazy z budúcnosti, Niki Sandersová, 33 ročná showgirl, ktorá má schizofréniu, počas ktorej ju ovláda osobnosť s menom jej mŕtvej sestry Jessici a má nadľudskú silu, Hiro Nakamura, 24 ročný japonský fanúšik komiksov, ktorý dokáže doslova zastaviť čas a premiestňovať sa v čase a v priestore, D.L. Hawkins, 31 ročný väzeň, ktorý môže prechádzať cez steny, Matt Parkman, policajt so schopnosťou telepatie a Claire Bennetová, 17 ročná roztlieskavačka, ktorá dokáže regenerovať svoje aj smrteľné zranenia, v dôsledku čoho je prakticky nesmrteľná. Títo ľudia a mnohí ďalší časom objavujú nielen svoje superschopnosti, ktoré im boli dané, ale snažia sa aj zistiť odkiaľ ich získali. Neskôr sa viacerí z nich spoja proti nebezpečnému protivníkovi, Sylarovi, ktorý chce využiť ich schopnosti na nekalé účely. Ich konečným osudom nebude nič menšie ako záchrana sveta.

 Postavy 
Bližšie informácie na Zoznam postáv seriálu Hrdinovia

 Postava Schopnosť Herec Slovenský dabing Séria Claire Bennetová  bunková regenerácia  Hayden Panettiere  Zuzana Porubjaková  1-4 Peter Petrelli  príjem všetkých schopností, neskôr len jednej  Milo Ventimiglia  Marián Chalány  1-4 Elle Bishopová  schopnosť vytvárať elektrinu  Kristen Bellová   2-3 Nathan Petrelli  lietanie  Adrian Pasdar  Dušan Szabó  1-4 Isaac Mendez  maľovanie budúcnosti  Santiago Cabrera  Ivan Šándor  1, 4 Hiro Nakamura  ohýbanie časopriestorového kontinua   Masi Oka    1-4 Niki Sandersová  supersila  Ali Larter  Barbara Kelíšková  1-3 Tracy Straussová  zmrazenie  Ali Larter    3-4 Matt Parkman  telepatia/ovládnutie mysle  Greg Grunberg  Michal Hallon  1-4 Sylar / Gabriel Gray  vie "ako veci fungujú" / hlad po schopnostiach  Zachary Quinto    1-4 Samuel Sullivan (Hrdinovia)  hýbanie zemou  Robert Knepper   4 Takezo Kensei / Adam Monroe  bunková regenerácia  David Anders  Marián Miezga   2-4 Molly Walkerová  lokalizácia hrdinov  Adair Tishler  Kristína Svarinská  1-3 Mohinder Suresh  supersila (zisk v 3. sérii)  Sendhil Ramamurthy  Peter Krajčovič  1-4 Noah Bennet  nemá  Jack Coleman  Ján Gallovič   1-4 Sandra Bennetová  nemá  Ashley Crow  Ľudmila Mandžárová  1-4 Angela Petrelliová  sny z budúcnosti  Cristine Rose  Eva Matejková  1-4 Ando Masahashi  dobíjanie / vylepšenie iných schopností  James Kyson Lee    1-4 D.L. Hawkins  fázovanie  Leonard Roberts  Emanuel Hason   1-2 Daniel Linderman  liečenie  Malcolm McDowell   1-3

 Soundtrack 
Soundtrack k seriáli bol vydaný 18. marca 2008 vydavateľstvom Artists Addiction Records. Produkcia - Errol Kolosine, Tim Kring a Arkush.

 Zoznam skladieb 
 Heroes Title - Wendy & Lisa
 Fire and Regeneration - Wendy & Lisa
 He’s Frank - Brighton Port Authority featuring Iggy Pop
 All For Swinging You Around - The New Pornographers
 Glad It’s Over - Wilco
 Weightless - Nada Surf
 Nine In the Afternoon - Panic! At The Disco
 Chills - My Morning Jacket
 Natural Selection - Wendy & Lisa
 AboneCroneDrone 3 - Shelia Chandra
 Not Now But Soon - Imogen Heap
 Jealousy Rides With Me - Death Cab For Cutie
 All Things Must Pass - The Jesus and Mary Chain
 Homecoming - Wendy & Lisa
 Man In The Long Black Coat - Bob Dylan
 Maya’s Theme - Yerba Buena
 Keep My Composure - The Chemical Brothers featuring Spank Rock
 Heroes - David Bowie

 Ocenenia 
Seriál bol ocenený cenou ASCAP Award za rok 2007 pre Lisu Coleman, Wendy Melvoin a Saturn Award za rok 2008 ako najlepší televízny seriál na DVD a najlepší vedľajší herec pre Masi Oku. Takisto získal aj People's Choice Award za rok 2007 ako najobľúbenejšia TV dráma. Bol nominovaný na cenu Emmy (2007, 2008) v rôznych kategóriach.

 DVD 
Koncom augusta 2008 sa tento seriál objavil na DVD aj na Slovensku s českým dabingom a titulkami.

 Iné projekty 

 Externé odkazy 
 Heroes na NBC - oficiálna stránka na NBC 
 9th Wonders - polooficiálna stránka od tvorcu seriálu Heroes Tima Kringa 
 Heroes na BBC - oficiálna stránka na BBC 





Kategória:Televízne seriály USA

Kategória:Vedecko-fantastické televízne seriály
Kategória:Televízne seriály NBC